**האיגוד הישראלי לשחמט**

**ועדת החוקה והשיפוט**

**פרוטוקול ישיבת הוועדה מיום 14 בפברואר 2019**

**שנערכה ב"בית השחמט" בתל-אביב**

**השתתפו: חברי הוועדה אלמוג בורשטיין (יו"ר), ד"ר שלמה קנדלשיין, ליאור גל, ליאת שדה ואמי קייזר וכן אסי פילוסוף (סמנכ"ל האיגוד).**

**לא השתתפו (והודיעו על כך מראש): ד"ר מרדכי שורק , זליג צ'סקוב, יואל לוי** ורם סופר.

1. **ימי עיון, השתלמויות וסמינר פיד"ה לשופטים ולמועמדים לשופטים**

מהישיבה הקודמת התקיימו שני ימי עיון:

* בכפר סבא – בתאריך 26.12.2018
* בקריית ים – בתאריך 1.2.2019

יום העיון הבא יתקיים:

* במבשרת ציון – בתאריך 12.4.2019 (במקביל לגמרי הנוער)

ועדת החוקה והשיפוט מזמינה מועדונים נוספים לארגן אצלם ימי עיון לשופטים.

לאור השינויים הרבים שחלו בחוקת השחמט ב-1 בינואר 2018 ולפני כן הוחלט לחייב את כל השופטים הפעילים בארץ להשתתף ביום עיון אחד לפחות עד סוף שנת 2019. השתתפות ביום עיון כזה (כולל עמידה במבחן) תהייה תנאי לקבלת מינויים כשופטים בתחרויות של האיגוד החל מ-1 בינואר 2020. לאחר מכן יחויב כל שופט פעיל להשתתף ולהיבחן אחת לארבע שנים, לפחות. כמו כן הוחלט שהמרצה הראשי ו/או הבוחן בימי העיון צריך להיות שופט בינלאומי עם ותק פעיל של לפחות שלוש שנים.

על פי הצעתו של רם סופר תיכלל בימי העיון העתידיים המיומנות להקליד טפסי רישום ולהפיק קבצי PGN באמצעות תוכנת Chessbase.

1. **שופטים במשחקי הליגה**

רם סופר הציע גם להמליץ להנהלת האיגוד למנות שופטים (שגם יקלידו את טפסי הרישום כאמור) גם למשחקי הליגה הארצית (ובהדרגה לכל הליגות). זאת, בהמשך להחלטת ההנהלה למנות שופטים בתשלום לכל משחקי הליגה הלאומית. הוועדה סבורה שהצעה זו מוקדמת מדי וכי קודם כל על ההנהלה להחליט שהשופט חייב להיות ניטרלי ולא יכול להשתייך לאחד משני המועדונים המתחרים ביניהם, כפי שמתחייב מחוק הספורט, מהקוד האתי של משרד התרבות ומתקנון איגוד השחמט שאימץ את הקוד האתי.

1. **תוספת לכללי דירוג השופטים**

הוחלט להוסיף ברשימת התחרויות היכולות להקנות ציון לשופט לאומי גם (ג) תחרויות שוויצריות בקצב רגיל שבהן משתתפים לפחות 10 שחקנים בעלי מד כושר 2000 ומעלה. אחד הציונים חייב להיות מתוך סעיפים א' ב' ג'.

1. **עדכון טבלת שכר השופטים**

אחרי שנים רבות, שבהן לא הועלו תעריפי השיפוט הגיע הזמן לעשות זאת. יש לכבד בתמורה הוגנת את השופטים הבינלאומיים ושופטי פיד"ה אשר מתפרנסים משיפוט. שופטים אלה השקיעו שנים רבות להשגת תאריהם, והאחריות המוטלת עליהם היא מאד משמעותית, במיוחד בתחרויות צמרת שבהן משתתפים רבי אמנים רבים.

רצ"ב טבלת התעריפים המומלצים והנהלת האיגוד מתבקשת לאשרה.

1. **אישור דרגות שיפוט חדשות**

הוועדה אישרה דרגת **שופט מוסמך** לה"ה:

* אורי יניב
* יבגני לבנזוב
* אמילי לוין

משרד האיגוד מתבקש להודיעם על כך וכן להעביר להם את "טופס הכשירות" עבור משרד התרבות והספורט.

1. **הצגת אירועי שיפוט לדיון אקדמי בוועדה**

יו"ר הוועדה הציג לנוכחים מספר מקרים מתוך מגזין השופטים של פיד"ה מס' 7 (ספטמבר 2018). ניתן למצוא את המגזין ---- > כאן. <http://arbiters.fide.com/images/stories/downloads/2018/FIDE_Arbiters_Magazine_No_7_-_September_2018.pdf>

 רשם: אלמוג בורשטיין